o izvajanju pooblastila za sprejemanje delegiranih aktov, prenesenega na Komisijo v skladu z Uredbo (EU) št. 1144/2014 Evropskega parlamenta in Sveta z dne 22. oktobra 2014 o ukrepih za informiranje o kmetijskih proizvodih in njihovo promocijo, ki se izvajajo na notranjem trgu in v tretjih državah, ter o razveljavitvi Uredbe Sveta (ES) št. 3/2008

Uredba (EU) št. 1144/2014 Evropskega parlamenta in Sveta o ukrepih za informiranje o kmetijskih proizvodih in njihovo promocijo, ki se izvajajo na notranjem trgu in v tretjih državah, ter o razveljavitvi Uredbe Sveta (ES) št. 3/2008

1.1.Uvod

Uredba (EU) št. 1144/2014 Evropskega parlamenta in Sveta določa pogoje, pod katerimi se lahko ukrepi za informiranje o kmetijskih proizvodih in nekaterih živilskih proizvodih iz kmetijskih proizvodov ter za njihovo promocijo, ki se izvajajo na notranjem trgu ali v tretjih državah, v celoti ali delno financirajo iz proračuna Unije.

V skladu s členom 5(2) se za upoštevanje sprememb na trgu na Komisijo prenese pooblastilo za sprejemanje delegiranih aktov, da se na seznam proizvodov v Prilogi I dodajo živilski proizvodi.

V skladu s členom 7(2) se na Komisijo prenese pooblastilo za sprejemanje delegiranih aktov, s katerimi se določijo posebni pogoji, pod katerimi lahko vsaka izmed organizacij predlagateljic, skupin ali organov predloži program. Ti pogoji zlasti zagotovijo, da so te organizacije, skupine in organi reprezentativni ter da je program dovolj obsežen.

V skladu s členom 11(1) se na Komisijo prenese pooblastilo za sprejemanje delegiranih aktov, s katerimi se določijo posebni pogoji za upravičenost glede enostavnih programov.

V skladu s členom 13(1) se na Komisijo prenese pooblastilo za sprejemanje delegiranih aktov, s katerimi se določijo pogoji, ki urejajo natečajni postopek za izbor organov za izvajanje.

V skladu s členom 15(8) se na Komisijo prenese pooblastilo za sprejemanje delegiranih aktov v zvezi s posebnimi pogoji, na podlagi katerih so stroški za ukrepe za informiranje in promocijo ter po potrebi upravni stroški in stroški za osebje upravičeni do financiranja s strani Unije.

V skladu s členom 29(2) se na Komisijo prenese pooblastilo za sprejemanje delegiranih aktov, da se zagotovi nemoten prehod med Uredbo (ES) št. 3/2008 in Uredbo (EU) št. 1144/2014.

1.2.Pravna podlaga

Priprava poročila se zahteva v skladu s členom 22(2). Pooblastilo za sprejemanje delegiranih aktov iz členov 5(2), 7(2), 11(1), 13(1), 15(8) in 29(2) se prenese na Komisijo za obdobje petih let od 24. novembra 2014. Komisija pripravi poročilo o prenosu pooblastila najpozneje devet mesecev pred koncem petletnega obdobja. Prenos pooblastila se samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.

1.3.Izvajanje pooblastila

Komisija je sprejela en delegirani akt na podlagi členov 7(2), 11(1), 13(1) in 15(8): Delegirano uredbo Komisije (EU) 2015/1829 . Ta delegirani akt določa pogoje, v skladu s katerimi lahko organizacije predlagateljice predložijo predloge za enostavne programe in multiprograme, vključno z zahtevo, da morajo biti reprezentativne za zadevni sektor ali proizvod. Pogoj za upravičenost enostavnih programov je, da so velikega obsega, pri čemer je dodatno določeno, kaj pomeni velik obseg. Delegirani akt prav tako določa merila za izbor organov, odgovornih za izvajanje enostavnih programov, in upravičene stroške.

V skladu s Skupnim dogovorom glede delegiranih aktov je bilo v podskupini za poenostavitev strokovne skupine za horizontalna vprašanja v zvezi s SKP izvedeno posvetovanje s strokovnjaki iz držav članic. Komisija je 13. aprila 2015 sprejela Delegirano uredbo (EU) 2015/1829, o kateri sta bila uradno obveščena Evropski parlament in Svet. Evropski parlament in Svet Delegirani uredbi nista nasprotovala. Po izteku dvomesečnega roka je bila Delegirana uredba Komisije (EU) 2015/1829 objavljena v Uradnem listu Evropske unije L 266 z dne 13. oktobra 2015, veljati pa je začela 20. oktobra 2015.

Pooblastili iz členov 5(2) in 29(2) se nista izvajali, ker je Komisija menila, da na seznam proizvodov iz Priloge I ni treba dodati nobenega živilskega proizvoda ter da ni treba določiti pravil za prehod s stare na novo uredbo.

Komisija v bližnji prihodnosti teh pooblastil ne namerava uporabiti, ni pa mogoče izključiti možnosti, da bo to morala storiti v prihodnje.

1.4.Sklep

Komisija je pravilno izvajala svoja prenesena pooblastila, ni pa mogoče izključiti možnosti, da bodo pooblastila potrebna v prihodnje.